
Socot  că  în  aceste  momente  ar  trebui  înlătu- 
rate discuţiile  menite  cu  sau  fără  voia  noastră 
să  destrame,  să  fărămiţeze  sufletul  român,  că- 
ruia i  s'ar  cuveni  să-i  păstrăm  cea  mai  închegată 
unitate. 

Din  nenorocire,  s'au  început  prin  presă  cam- 
panii cari  nepornind  din  sentimente,  au  căpătat 
gravitatea  agrementelor  gândite,  formând  un 
început  de  doctrină  indiscutabilă  şi  cu  efect  pre 
lungit  a  politicei  noastre  externe. 

Astfel,  acei  cari  ca  şi  mine  au  alte  păreri  decât 
ale  amicului  meu  d-1  C.  Stere,  de  pildă,  pot  fi 
luati  drept  sentimentali  fantezişti,  iar  cei  cari 
ar  împărtăşi  părerile  şefului  clubului  liberal  ie- 
şean drept  doctrinari  pozitivi  ai  atitudinei  inter- 
naţionale a  României. 

Dela  început  voiu  spune  că  aceste  rânduri  nu 
sunt  scrise  nici  din  simpatie,  nici  din  ură  pentru 
vre-una  din  grupările  în  conflict. 

Am  destul  simţ  al  răspnnderei,  pentru  ca  sim- 
patiile mele  personale  sa  cedeze  elementelor  de 

judecată  rece.  Nu  voiii  privi  chestiunea  nici  ca 
francofil,  nici  ca  germano  sau  slavofob.  Voiu 
cântări  interesele  actuale  ale  României  şi  situa- 
tiunea  tărei  me!e  faţă  de  situaţiile  internaţionale 
viitoare,  considerând  toate  ipotezele  posibile. 

* 

*  * 

Raporturile  noastre  au  fost  rezervate  faţă  ide 
Ruşi  şi  comprimate  faţă  de  Austro-Ungaria. 

Neiertata  greşalâ.  comisă  de  Rusia  după 
Plevna,  a  stabilit  o  atmosferă  de  jignire  şi  de 
bănuială  în  opinia  publică,  iar  în  lumea  oficială 
răpirea  Basarabiei  a  întărit  credinţa  că  Rusia 
urmărea  cu  încăpăţânare  mersul  înainte  spre 
Constantinopol. 

De  aci  o  groază  de  Panslavism,  care  nu-şi 
putea  ajunge  telul,  decât  trecând  peste  cada- 
vrele României  şi  Bulgariei. 

Astfel  s'a  întărit  teoria  franco-engleză  dela 
1856  a  Panslavismului  şi  a  opunerei  energice  ca 
Marea  Neagră  să  devie  un  lac  rusesc,  sau  ca 
Ruşii  să  mai  poată  face  cuceriri  în  Europa. 

Această  teamă  a  fost  întru  câtva  justificată 
prin  nedibăcia  agresivă  câte  odată  a  diploma- 
ţiei ruseşti.  Hitrovo  a  lucrat  în  contra  Rusiei 
mai  mult  decât  toţi  diplomaţii  fostei  Triple- 
Alianţe. 

Opinia  publică  română,  de  o  nepăsare  des- 
curajatoare în  materie  de  politică  internă,  po- 
sedă o  intuiţie,  un  instinct  de  o  agerime  rara. 

îndată  ce  e  chemată  să  se  pronunţe  în  o  pro- 
blemă internaţională. 

Poporul  român  «păţit»  se  ferea  de  Ruşi  dar 

ura  pe  Unguri. 

Şi  aci  se  cade  să  spunem  că  în  timpuri  nor- 
male sa  făcut  totdeauna  o  mare  deosebire  în- 
tre Germania  şi  Austro-Ungaria.  Na  fost  ură 
împotriva  Berlinului.  Regele  Caro],  prin  purta- 
rea lui,  atenua  asprimea  germană. 

(Nimeni  însă  nu-şi  făceâ  iluzia  că  Germania  ar 
fi  avut  vre-o  dragoste  particulară  pentru  ţara 
noastră.  Se  ştia  prea  bine  că  împrumutam  bani 
dela  Berlin  şi  că-i  înapoiam  sub  forma  comen- 
zilor pentru  materialul  de  râsboiu.  Nici  din  me- 
moriile Regelui,  nici  din  ale  vre-unui  însemnat 
bărbat  german,  nu  rezultă  o  solicitudine  parti- 
culară pentru  România  din  partea  diplomaţiei 
depe  malurile  Spreei.  Eram  însă  utili  ca  un  ob- 
stacol Rusiei  şi  ca  o  excelentă  clientă. 

Mai  mult,  memoriile  Regelui  nostru  mărtu- 
risesc multe  amărăciuni  şi  greutăţi.  Iar  azi,  când 
ni  se  şopteşte  că  manifestaţii  pentru  Francia  ar 
putea  să  ne  coaste  mult  şi  ni  se  spune  că  Bis- 
marck  a  convenit  la  răpirea  Basarabiei,  ca  să 
ne  dea  o  lecţie,  pedepsindu-ne  pentru  manifes- 
taţiile francofile  dela  Bucureşti  şi  Ploeşti,  zâm- 
bim. Bismarck  voiă  să  fie  plăcut  Ruşilor,  de 
cari  se  temea  şi  cu  cari,  din  motive  de  politică 
internă  şi  externă,  a  cochetat  necurmat. 

De  altfel,  odihnitul  Cancelar  aveă  adâncă 
oroare  de  popoarele  cari  neavând  baionete  des- 


—  6  — 


tule,  n'aveaii  oase,  şi  deci  trebuiau  înghiţite, 
spre  simplificarea  harţei  Europei  şi  limpezirea 
situaţiunei  diplomatice. 

Cei  slabi  erau  făcuţi  pentru  cei  tari  şi  cei  mici 
pentru  cei  mari.  Cam  aceasta  era  concepţia  lui 
în  raporturile  dintre  State. 

Germania  însă  nu  putea  uită  că  România  a- 
veâ  pe  tronul  ei  un  Hohenzollern  şi  că  eră  «Ia 
barre  de  fer»  împotriva  Rusiei. 

Când  a  isbucnit  al  doilea  răsboiu  balcanic. 
Germania  ne-a  susţinut  cu  energie  şi  cu  lealitate. 
Aceasta  s'a  aflat  aci  şi  vaza  imperiului  a  crescut 
în  chip  simpatic.  Nu  e  locul  să  cercetăm  cauzele 
pentru  cari  am  fost  susţinuţi  la  Berlin,  pe  când 
eram  înşelaţi  de  Viena  şi  Buda-Pesta.  Destul 
să  spun  că  faimosul  sfat  dat  Austriei  de  Ger- 
mania după  1866  «Drang  uach  Osten»  a  îm- 
pins Austria  atât  de  mult  spre  Răsărit,  încât  s'a 
desorbitat,  ca  să  zic  aşa,  de  centrul  de  influenţă 
germană,  devenind  o  monarhie  slavă,  cu  o  clasă 
stăpânitoare  şi  biurocratică  germană. 

Raporturile  chiar  dintre  cele  două  imperii  nu 
mai  aveau  intimitatea  de  altădată.  Anexarea 
Bosniei  şi  a  Herţegovinei  n'a  fost  pe  placul  Ger- 
maniei, care  şi-a  susţinut  însă  aliata  cu  cea  mai 
desăvârşită  bună  credinţă. 

Oricât  ar  dispreţui  diplomaţii  opinia  publică, 
ea  are  pe  nesimţite  o  adâncă  înrâurire  asupra 
chiar  factorilor  diriguitori  naţionali,  fie  şi  în  un 
imperiu  ca  cel  german.  Acolo  domneşte  ura  a 
tot  ce  este  slav,  rus,  ceh,  bulgar,  sârb  sau  polon. 


1» 

Orice  încercare  de  acomodare  a  monarhiei  dua- 
liste cu  elementele  slave,  era  considerată  Ia  Ber- 
lin ca  o  concesie  şi  o  scădere  a  elementului  ger 
man.  Era  deci  firesc  ca  în  răsboiul  balcanic. 
Turcia  şi  România  sa  primească  ordine  din 
Germania,  iar  Bulgaria  dela  Austriaci,  chiar  şi 
în  timpul  conflictului  nostru  cu  Bulgaria.  Că  ei 
au  primit  la  început  şi  dela  Ruşi,  nu  ne  miră. 
Până  aproape  de  intrarea  noastră  în  acţiune, 
-  nici  Parisul,  nici  Retrogradul  nu  ştiau  ce  se  unel- 
tise între  Sofia  şi  Viena.  Oricum,  Germania  in 
an  echilibru  european,  ne  putea  fi  de  folos. 

Raporturile  noastre  cu  Austro-Ungaria  sunt 
cu  totul  de  altă  natură. 

Să-mi  fie  îngăduit  să  reproduc  aci  păreri  ex- 
puse acum  câteva  luni,  fără  nici  o  intenţie  de 
profeţie 

'<In  vremurile  din  urmă.  oamenii  politici  au- 
stro-ungari.  cum  şi  presa  de  peste  Carpaţi,  s*au 
îndeletnicit  cu  intenţiile  României.  Dacă  unele 
organe  au  spus  adevărul,  cele  mai  multe  ne-au 
tratat  de  ingraţi. 

S'au  rostit  cuvinte  ameninţătoare.  Pentru  ne- 
părtinitori lipsa,  nu  zic  de  prietenie,  ci  de  curte- 
nie  a  acelor  ziare,  contrastează  cu  tonul  cuviin- 
cios al  presei  române. 

Lăsând  la  o  parte  aprecierile  asupra  tonului, 
voim  să  lămurim  cari  sunt  relaţiile  de  forte  şi 


*  1)  „Bilanţul   austro-UDgaro-rouiun"    din  „Universu:', 

6  Maiu  1914. 


* 

de  amiciţie,  necesare  dintre  Austro-Ungaria  şi 
România. 

Care  din  aceste  două  State  are  mai  evidentă 
nevoe  de  sprijinul  sau  ciiiar  de  neutralitatea  bine- 
voitoare a  celuilalt  ? 

Dela  început  trebue  eliminată  propoziţia  din 
urmă. 

In  cazul  unui  conflict  armat,  prin  interesele 
politice,  ca  şi  prin  poziţia  lor  geografică,  nici 
unul  din  Statele  citate  nu  va  putea  rămâne 
neutru. 

Politica  neutralităţii  «oricum»  şi  «până  la 
sfârşit»  e  posibilă  Elveţiei  sau  unui  Stat  mare, 
în  măsură  să-şi  apere  cu  armele  neutralitatea, 
în  vremurile  moderne,  cu  mijloace  de  atingeri 
repezi:  telegraf,  telefon,  automobil,  transporturi 
pe  mare  sau  căi  ferate,  aeroplane,  neutralitatea 
e  o  imposibilitate,  fiindcă  nimeni  nu  poate  în- 
gădui să  aibă  în  spate  un  necunoscut. 

Vai  de  neutri! 

între  monarhia  dualistă  şi  România,  în  caz  de 
conflict,  nu  pot  fi  decât  relaţii  între  aliaţi  sau 
relaţii  între  adversari. 

Din  punctul  de  vedere  al  exportului,  Austro- 
Ungaria  respiră  prin  Adriatica  şi  pe  Dunăre 
prin  Marea  Neagră. 

După  cum  am  arătat,  când  a  fost  vorba  de 
Albania,  în  Adriatica,  vecina  de  peste  Carpaţi, 
poate  fi  prea  uşor  <'îmbuteliată»,  cum  se  zice 
în  termeni  de  marină,  fie  de  Italia,  fie  de  alte 
ilote. 


—  9  - 


Eşirea  în  Mediterana  sau  operaţiuni  uşoare  în 
Marea  Neagră,  .pot  fi  oprite  prin  flota  dună- 
reană a  României,  iar  la  larg  prin  flota  rusă. 

De  aci  sforţările  Austriei,  spre  a  prinde  un 
port  /pe  coastele  Albaniei,  acum  mai  ales.  când 
accesul  Ia  Salonic  e  amânat,  ca  să  zic  aşa. 

Dacă  politica  maritimă  a  Austriei  poate  fi 
primejduită  şi  —  până  la  un  punct  —  în  nepu- 
tinţă de  aprovizionare  îndelungată,  apoi  desfa- 
'        cerea  produselor  sale  industriale  poate  îi  peri- 
clitată în  proporţie  considerabilă. 

Ar  fi  de  ajuns  un  răsboiu  vamal  între  Viena 
,        şi  Bucureşti,  pentru  ca  oprirea  exportului  aus- 
triac lîn  România,  şi  întru  câtva  în  Orient,  să  a- 
ducă  pe  pieţele  de  dincolo  dezastre  financiare 
cu  urmări  grave  pe  terenul  politic  şi  social. 
'  Azi  încă,  I^omânia  e  o  excelentă  piaţă  de  des- 

facere a  industriei  şi  manufacturei  austro-un- 
gare.  In  cazul  unui  răsboiu  vamal,  se  vor  în- 
,  chide  fabricile,  mii  de  lucrători  vor  rămâne  pe 
drumuri,  şi  pe  lângă  o  criză  a  numerarului, 
Austria  va  avea  de  suferit  şi  o  criză  socială. 

Poate  pătimi  ţara  noastră  într'o  asemenea  ipo- 
teză? Hotărît  că  nu.  Ţară  agricolă,  România  ex- 
portă prea  puţin  peste  munţi.  In  ce  priveşte  im- 
portul nostru.  Austria  nu-1  poate  împiedică,  nici 
^        pe  mare,  nici  pe  uscat. 

Anglia,  Italia,  Rusia,  Francia  şi  mai  ales  Ger- 
mania, vor  înlocui  în  totul  mărfurile  şi  articolele 
austriace,  iar  pe  lângă  această  îndestulare,  ca 
t        şi  în  primul  nostru  răsboiu  vamal,  industria  Ro- 

mână  va  căpăta  o  încurajare  si  un  avânt  neaş- 
teptat. 

Iată  cum  in  aceste  vremuri  de  democraţie,  un 
Stat  mic  ca  România,  nare  a  se  teme  de  poli- 
tica economică  a  unei  mari  împărăţii. 

Să  considerăm  problema  relaţiilor  austro- 
române  în  vederea  unui  conflict  armata  a^fel 
cum  s'a  spus  în  presa  şi  în  detegaţiunea  aus- 
triacă. 

In  această  ipoteză,  România  va  fi  aliata  Ru- 
siei, a  Serbiei,  dacă  nu  şi  a  altor  ţări. 

De  luăm  o  hartă,  vedem  că  Austria,  dela  fai- 
mosul triunghiu  nord-estic,  până  la  Marea 
Adriatică,  are  câteva  mii  de  kilometri  de  graniţă 
de  apărat,  Împotriva  armatelor  de  invazie. 

Cunosc  obiecţiunea  tactică  şi  politică:  inter- 
venţia Germaniei.  Las'  că  Germania  se  va  ocupa 
în  deosebi  de  Francia,  de  Anglia,  dar  ciocnirea 
cu  Austria  poate  fi  repezită  înaintea  unei  inter- 
venţii decisive  a  armatelor  germane. 

Oricâte  întăriri  va  ridica  Austria,  ea  se  va 
ruină,  înainte  ca  ele  să  poată  alcătui  un  sistem 
de  neînvins. 

Să  mergem  cu  logica  mai  departe. 

Admit  ca  Austria  să  iasă  învingătoare. 

Ce  poate  pierde  România? 

Anexarea  la  monarhia  cosmopolită  a  unui  stoc 
de  aproape  8  milioane  de  Români,  pe  lângă  cele 
4  milioane  aflătoare  azi  în  imperiul  Habsburgi- 
lor,  ar  fi  să  se  deă  elementului  Român  precă- 


dere  în  Ungaria.  Austria  sar  transforma  într'o 
confederaţie  slavo-româno-maghiară,  din  care 
elementul  german  ar  lipsi,  el  căutând  alt  centru 
de  închegare,  iar  elementul  maghiar  ar  fi  la  dis- 
creţia Românilor  mai  ales.  Cu  alte  cuvinte,  mân- 
catul ar  fi  mai  tare  fdecât  mâncătorul. 

Păstrând  proporţiile,  acelaş  lucru  s'ar  întâm- 
pla cu  o  ciuntire  a  Regatului  nostru. 

Iar  despre  vre-o  robire  economică,  ea  ar  fi 
trecătoare,  cum  vremelnică  ar  fi  şi  îngenunchia- 
rea  României. 

In  curând  vom  arăta  de  ce. 

In  urma  unei  căderi  a  Austriei,  lucrurile  se 
schimbă,  bine  înţeles  cu  totul  în  folosul  Româ- 
niei şi  nu  mai  e  nevoe  să  ne  întrebăm  ce  stindard 
va  fâlfâi  pe  vastele  teritorii  ocupate  de  Români. 
Acele  ţinuturi  făceau  de  altfel  parte  din  masivul 
daco-roman. 

Că  Rusia  se  va  întări  şi  ar  primejdui  Româ- 
nia, se  poate.  Dar  ce  ar  însemnă  Ţara  noastră, 
dacă  elementele  româneşti  de  peste  graniţă  ar  fi 
desnaţionalizate  ? 

Politicianii  dela  Pesta  şi  dela  Viena  trebue  să 
ştie  că  Austria  nu  poate  exista  fără  România. 
Spunem  aceasta  fără  îngâmfare,  ci  cu  statistica 
şi  cu  harta  sub  ochi. 

In  caz  de  dispariţie  a  Austriei.  —  fără  să  mă 
întind  asupra  acestei  ipoteze  dureroase,  —  Ro- 
mânia va  găsi  în  Europa.  în  spiritul  vremei  şi 
mai  ales  în  propriile  sale  puteri,  mijloace  de  re- 

zistentă  împotriva  unei  eventuale  politici  de  co- 
tropire. 

Oricât  s  ar  întări  colosul,  îndată  ce  va  depăşi 
prea  mult  graniţele  etnice  ale  rasei  sale,  el  va 
păşi  pe  urmele  Turciei  sau  ale  Austriei. 

In  această  formulă,  utopie  eri,  găsesc  asigura- 
rea fără  greş  a  unui  viitor  frumos  pentru  Sta- 
tul român. 

In  orice  caz,  asupra  marilor  noştri  vecini  a- 
vem  această  superioritate  rodnică:  unitatea  na- 
ţională. 

Acest  factor  pus  in  evidenţă  politică  şi  tactică 
e  o  cucerire  a  ideilor  democratice.  Se  democrati- 
zează raporturile  dintre.  State,  egalizându-se 
întru  câtva.  Ideia  de  drept  la  vieaţa  internaţio- 
nală e  o  noţiune  de  justiţie  omenească  tradusă  ^ 
într'un  principiu  politic. 

Din  punctul  de  vedere  care  ne  preocupă,  acela 
al  relaţiilor  de  forţă,  între  Austria  şi  România, 
bilanţul  pe  această  chestie  e  cu  totul  în  excluşi-  > 
vul  avantaj  ai  Regatului. 

Elementul  român  din  Ungaria  e  pavăza  ele- 
mentului român  liber. 

Iată  dece  oridecâteori  va  fi  vorba  de  puterea 
de  peste  munţi,  vom  înlătură  formula  convenţio- 
nală: «politica  externă  a  monarhiei  faţă  de  Ro- 
mânia nu  poate  fi  condiţionată  de  politica  in- 
ternă a  Ungariei  faţă  de  naţionalităţi». 

Formulele  n'au  înlăturat  nici  odată  realită- 
ţile vieţei.  Această  veconditionarc  ca  şi  statul 

Quo,  sunt  adevăruri  până  când  necesităţile  poli- 
tice le  trec  în  rândul  erorilor. 

Din  nici  o  lăture  a  chestiunei  noastre  de  fiin- 
ţă ca  stat  independent,  nu  stăm  mai  prejos  de 
Austria.  Iar  de  ajutorul  necondiţionat  al  Vienei 
nu  atârnă,  nici  integritatea  noastră  teritorială 
nici  cea  etnică,  la  care  ţinem  cu  îndârjirea  stă- 
ruitoare cu  care  ţinem  la  cea  dintâi. 

Maghiarii  să  lovească  în  partea  neamului  no- 
stru, supus  lor.  închisoare,  calomnii,  prigoniri, 
insulte  şi  încercări  violente  de  desnaţionalizare, 
—  toate  le  sunt  îngăduite  până  ce,  într'un  fel  sau 
altul,  le  vom  împiedică. 

Har  admiţând  formula  neintervenirei,  astfel  de 
purtări  din  partea  conducătorilor  unguri  nu-i 
îndrituesc  să  ne  ceară  prietenia  sau  sprijinul. 

Existenţa  neamului  nostru  atât  de  mărunţit 
ne  sileşte  la  o  neadormită  veghere  pentru  ne- 
ştirhirea  lui.  Şi  când  presa  ungară  ne  spune  că 
relaţiile  dintre  noi  nu  pot  îi  înrâurite  de  situa- 
ţia naţionalităţilor,  se  pune  pe  un  teren  fals,  vede 
greşit  şi  trage  concluzii  aşişderea. 

Ca  să  putem  avea  într'adevăr  legături  intime 
cu  monarhia  dualistă,  trebue  ca  Românii  de  peste 
munţi  să  fie  trataţi  în  totul  la  iei  cu  Maghiarii. 

Împrejurări  trecătoare  pot  masca  atare  preo- 
cupare de  rasă,  ele  n'o  pot  dâ  uitarei. 

Şi  ca  să  încfieiem,  din  cele  spuse  reiese  lim- 
pede că  un  Stat  poliglot  cu  stări  conflictuale  de 
rasă  e  mai  slab  decât  un  Stat  unitar. 

Politica  externă  activă  a  Austriei  va  fi  de  azi 

înainte  condiţionată  de  politica  naţionalităţilor 
sale. 

Spre  a  face  un  răsboiu.  Austro-Ungaria  va  a- 
veă  nevoe  de  consimţimâtitul  naţionalităţilor  din 
monarhie 

Dacă  cele  spuse  în  articolul  de  faţă  sunt  ade- 
văruri, România  este  sau  nu  factorul  determinant 
în  existenta  Austriei  ?  Când  vecinii  noştri  se 
vor  convinge  de  acest  adevăr,  vom  avea  rapor- 
turi excelente  cu  ei.  căci  vorba  francezului  «Ră- 
fuelile  hune  păstrează  prietenia»". 


Dacă  dar  ni  se  obiectează  că  nu  putem 
schimbă  politica  noastră  externă  tradiţională, 
voiu  răspunde  că  tradiţiile  în  politica  internă  sau 
externă  se  respectă  întrucât  situaţii  noui  nu  cre- 
iază  tradiţii  noui.  Statul  quo  e  bun  până  când  e 
dărîmat  de  momente  cari  tind  sau  fixează  un 
alt  Stătu  quo,  O  pildă.  Anglia  şi  Francia  se  duş- 
măneau de  secole:  o  tradiţie.  Anglia  şi  Francia 
au  denunţat  Europei  primejdia  panslavistă:  altă 
tradiţie.  Azi  Anglia,  Francia  şi  Rusia  merg  îm- 
preună. Mâine  această  alianţă  va  deveni  tra- 
diţională, până  când  în  lipsa  unei  revoluţii  so- 
ciale se  vor  întâmplă  alte  evenimente. 

Tradiţia  «română»  contra  Rusiei  de  fapt  n'a 
fost  a  noastră  dela  început,  ci  a  Europei  apu- 
sene. Noi  n'am  fost  contra  Ruşilor  decât  atunci 


1)  Bine  înţeles  un  răsboiu  pe  socoteala  proi  rie. 


când  încercările  lor  de  cotropire  ne-au  silit  poli- 
ticeşte să  ne  opnnein  împotriva  desfiinţărei  noa- 
stre. Fată  de  noi,  e  incontestabil  că  Ruşii  n'an 
avut  totdeauna  atitudinea  cuvenită.  Qreşala  din 
1878  a  fost  un  act  de  imoralitate  internaţională 
şi  ne-a  îndurerat,  cu  cât  aveam  o  conştiinţă  na- 
ţională. 

Azi  se  pune  întrebarea:  Rusia  mai  urmăreşte 
visurile  de  altădată?  Rusia  râvneşte  încă  stăpâ- 
nirea Constantinopolei?  Râvnind  mai  poate  rea- 
liza ? 

Pentru  că  răspunsul  de  dat  îmbrăţişează  însuşi 
obiectul  acestei  broşuri,  nevoiţi  suntem  să  exa- 
minăm mai  departe  atitudinea  posibilă  a  Ro- 
mâniei. 

Patru  sunt  ipotezele  cari  se  pot  ivi. 
Interesele  României  cer  : 

I)  Ca  să  mergem  contra  Ruşilor  pentru  realipi- 
rea  Basarabiei. 

In  acest  caz  : 

a)  Putem  eşi  biruitori  ; 

b)  Putem  fi  învinşi. 

II)  Pentru  realizarea  integrală  a  unei  Româ- 
nii mari  —  minus  Basarabia  —  (ce  nu  e  încă  do- 
vedit), declarăm  răsboiu  Austro-Ungariei. 

In  acest  caz  : 

c)  Biruim  ; 

(!)  Suntem  învinşi. 

In  specia  I)  acei  cari  se  tem  de  Panslavism 
şi  cari  cred  că  el  e  o  reală,  cumplită  şi  imediată 
primejdie,  nii-şi  dau  seamă  că  armata  română, 
chiar  alături  de  forţele  germano-austro-ungare 
nu  e  în  măsură  să  distrugă  Panslavismul  în  în- 
ţelesul expansiunei  şi  evoluţiei  rasei  slave. 

Prin  victorie  s'ar  putea  opri  expansiunea  pâ- 
nă ce  evoluţia  însăşi  a  Rusiei  să  facă  din  poporul 
rus  un  tot  complect  civilizat,  neprimejdios  pen- 
tru Europa  ? 

Aceasta  iarăş  mi  se  pare  o  eventualitate  foar- 
te ipotetică,  Întrucât  organizaţia  capitalistă,  fi- 
nanciară şi  economică  a  grupului  germano-aus- 
tro-magliiar  nu  e  în  stare  să  ruineze  nici  finan- 
ţele, nici  exportul  rusesc. 

Ce  îmi  dă  siguranţa  că  până  la  urmă  Tripla 
înţelegere  va  învinge,  e  că  Anglia  mai  ales  poate 
înfometa  şi  ruină  Germania,  prin  blocarea  ri- 
guroasă a  coastelor  germane,  chiar  dacă  mili- 
tăreşîe  Francia  va  fi  învinsă. 

Cheia  vieţei  economice  a  întregei  Europe  e  în 
paza  cuirasatelor  engleze.  Unde  va  fi  Anglia, 
acolo  va  fi  victoria,  pentru  simpla  raţiune  că 
Anglia  e  stăpâna  importului  şi  exportului  euro- 
pean. 

Se  poate  dar  ca  Rusia  să  fie  învinsă,  ea  nu 
va  fi  sdrobită.  Viitorul  e  al  ei.  Şi  atunci  mă  în- 
treb, care  va  fi  situaţia  noastră  în  ziua  răfnelii? 
Iar  dacă  am  luă  şi  toată  Basarabia  prin  arme,  cât 
timp  o  vom  putea  păstră  împotriva  unei  tări  ti- 
nere, în  plină  evoluţie,  având  de  partea  ci  Fran- 


cia  şi  Anglia,  solidarizate  prin  egenionia  ger- 
niano-tnagliiară? 

Se  spune  că  Germania  şi  Austria  s'ar  gfuidî 
la  crearea  unei  Polonii  mari  —  sub  un  Hohen- 
zollern  —  că  între  România  mărită  prin  Basa- 
rabia şi  Rusia,  s'ar  crea  un  Stat  nou,  Ucrainia, 
Stat-tampon,  tot  sub  un  Hohenzollern  —  şi  în 
fine  că  Ungaria  sub  alt  Hohenzollern,  ar  putea 
oferî  elementului  român  oarecari  garanţii  cultu- 
rale. 

Deşi  e  vorba  de  «se  zice»  şi  «după  informa- 
ţiile mele»,  totuşi  fiindcă  aceasta  se  şopteşte  de 
bărbaţi  serioşi,  să  discutăm  valoarea  pentru  noi 
a  unei  atari  remanieri  a  hărtei  Europei. 

Dacă  Germania  iese  învingătoare,  ea  va  luă 
Rusiei  cel  puţin  Estonia  şi  Finlanda,  locuite  de 
elemente  germanice.  ^ 

Admiţând  ca  să  se  rfeconstitue  Polonia  mare, 
şi  cu  anume  jertfe  din  partea  Germanilor,  acea- 
stă Polonie  foarte  industrializată,  va  căută  o  eşi- 
re  la  mare. 

Baltica  va  îi  în  mâinile  Germaniei,  iar  Marea 
Neagră  în  a  ţărmurenilor.  Polonia  va  căută  eşire 
peste  noi,  cu  sau  fără  voia  noastră,  ca  în  evul 
mediu,  afară  doar  dacă  Germania  nu  o  va  sili 
să  intre  în  un  Zollverein,  în  care  desigur  vom  îi 
obligaţi  să  intrăm  şi  noi.  Atunci  vom  îi  din  punc- 
tul de  vedere  economic,  o  colonie  germană.  Polo- 
nia, fără  mare  ne  va  fi  duşmană.  Ea  va  îi  mai  tare 
decât  noi. 

Un  regat  al  Ucrainiei  las  că  mi  se  pare  o  ciu- 


dată  fantezie,  dar.  în  fine,  acest  regat  de  aproape 
40  de  milioane  de  locuitori  a  fost  şi  ei  crescut 
în  ideile  de  preamărire  ale  rusismului.  Şi  stăpâ- 
nirea Constantinopolei  e  o  poftă  care  îl  va  fră- 
mântă ca  şi  pe  Ruşi.  Sub  un  Hohcnzollern.  visul 
constantinopolitan  va  fi  o  ispită  realizabilă.  Dar 
în  toate  cazurile,  Polonia  mare,  Ucrainia  mare, 
nu  sunt  tot  State  slave  ? 

Statele  de  aceeaş  rasă.  îmbucătătite  pentru 
consideraţii  diplomatice,  se  vor  înţelege  între  ele 
când  cauzele  despărţirei  vor  fi  dispărut,  sau 
când  spiritul  confederativ  —  bazat  pe  drept,  nu 
pe  siluire  —  va  fi  devenit  un  dogm  în  politica 
europeană. 

Deci  din  punctul  de  vedere  al  înlăturărei  pri- 
mejdiei definitive  a  Panslavismului,  acţiunea 
noastră,  chiar  în  ipoteza  de  învingere  a  Rusiei, 
nu  compensează  neajunsdrile  unei  asemenea  po- 
litici de  agresiune  împotriva  grupului  franco- 
anglo-rus. 

* 

*  * 

Dacă  presupunem  că  suntem  învinşi,  lucrurile 
se  simplifică  în  chip  nenorocit.  Vom  fi  la  discre- 
ţia învingătorilor  şi  poate  cruţaţi  întru  câtva  de 
Anglia  şi  Francia,  căci  un  asemenea  răsboiu 
n'ar  fi  răspuns  sentimentului  opiniei  publice. 

Din  contra,  voim  ca  România  să  fie  întregită 
prin  incorporarea  Bucovinei,  a  Transilvaniei, 
Maramureşului,  Crişanei.  Temişanei  şi  Emanatu- 
lui? Aceasta  nu  se  poate  realiză  decât  în  dauna 
Austro-Ungariei,  prin  un  răsboiu  victorios. 

Putem  afirmă  fără  frică  de  desminţire,  că 
persoane  foarte  autorizate  au  garantat  în  nu- 
mele guvernelor  lor  stăpânirea  Ţărilor  locuite 
de  Români,  în  cazul  unei  acţiuni  victorioase  îm- 
potriva Austro-Ungariei.i 

A  ne  întrebă  până  când  vom  stăpâni  aceste 
tări  luate  prin  violentă  de  sub  jugul  austriac, 
nu  are  rost,  întru  cât  monarhia  dualistă  învinsă 
va  fi  sfârşită  pentru  vecie.  A  crede  că  Tripla 
înţelegere,  după  victorie,  va  păstră  vieata 
Austro-Ungariei,  duşmana  ei  si  autoarea  apa- 
rentă a  răsboiului  actual,  e  o  copilărie  sau  rea 
credinţă. 

Austria  va  plăti  în  cazul  cel  mai  bun  tot  ce  va 
pierde  Germania  pe  alte  fronturi.  De  vom  fi  în- 
vinşi, am  spus-o  în  articolul  reprodus  din  «Uni- 
versul», Austro-Ungaria.  care  nu  are  forţe  asi- 
milatoare, nu  ne  va  cuceri,  ca  în  loc  de  patru 
milioane  să  fim  douăsprezece.  Probabil  că  va  luă 
Basarabia  pe  seama  ei,  ca  să  ne  înconjure  din 
trei  părţi,  va  stăpâni  gurile  Dunărei,  ne  va  robi 
economiceşte  şi  va  dă  Bulgariei  Dobrogea.  Toate 
aceste  nenorociri  însă  au  acelaş  caracter  de 
provizorat,  pe  care  îl  are  însăş  existenţa  Statu- 
lui de  peste  Carpaţi.  învinsă  sau  învingătoare, 
zilele  sau  anii  Austro-Ungariei  sunt  număraţi. 

Şi  după  cum  uu  suntem  de  părere  să  legăm  soar- 
ta României  de  cadavrul  turc,  tot  astfel  am 
greşi  dacă  am  atârnă  soarta  românismului  de 
cadavrul  austriac. 

Dar  această  constatare  nu  înseamnă  că  la 
desmenibrarea  fatală  a  Austriei  vom  fi  comoş- 
tenitori  în  toate  cazurile,  chiar  dacă  am  îi  contra 
Triplei  înţelegeri.  In  asemenea  împrejurare,  ar 
fi  în  adevăr  extraordinar,  ca  noi,  susţinând 
Austria  şi  ea  fiind  învinsă,  să  fim  totuş  recom- 
pensaţi că  am  luptat  contra  învingătorilor. 

Ne  surprinde  în  argumentarea  celor  terori- 
zaţi de  Panslavism,  cum  domniile  lor  nu  văd  ca 
temerea  justificată  de  ar  îi  şi  încă  putinţa  noa- 
stră de  rezistenţă  va  fi  mai  reală,  dacă  în  loc 
de  7  milioane  trei  sute  de  mii,  vom  fi  12  milioane. 
Creşterea  României  şi  a  românismului  nu  se 
poate  face  pentru  moment  decât  pe  seama  şi  în 
dauna  Austro-Ungariei. 

La  urma  urmei,  o  ţară  se  poate  acomoda  şi 
cu  ideea  unei  provincii  pierdute.  Aşa,  Austriacii 
au  uitat  provinciile  anexate  de  Germania.  Dar 
renunţarea  a  fost  uşurată  de  naţionalitatea  po- 
porului învingător.  Dela  Austria,  o  câtime  de 
limbă  comună  a  trecut  la  Germania,  Stat  de  a- 
ceeaş  rasă  ca  şi  Austria. 

Dar  în  Transilvania,  Românii  sunt  cuceriţi 
violent,  dela  raţiunile  mari  până  Ia  actele  mă- 
runte de  toate  zilele  elementul  românesc  e  bru- 
talizat politiceşte,  cultural,  religios  şi  fiziceşte  de 
agenţii  oligarhiei  maghiare.  Nu  se  vorbeşte  de 

politica  noastră  tradiţională  anti-ruseasca.  în- 
treb dacă  în  obştia  neamului  românesc  dela 
descălecare  până  azi,  nu  e  în  tradiţia  noastră  a 
tuturor  dorul  dârj  şi  neînfrânat  al  mântuirei 
noastre  de  ameninţarea  maghiară  ? 

Că  Românii  din  (Basarabia  au  scăzut,  e  ade- 
vărat. Dar  aceasta  se  datoreşte  în  parte  unei 
comunităţi  sufleteşti  dintre  Moldoveni  şi  Ruşi, 
unei  religii  comune  şi  unei  putinţe  de  convie- 
ţuire. De  altfel,  în  Basarabia,  ca  şi  în  Transil- 
vania, străinii  au  cucerit  mai  ales  boerimea.  De 
vre-o  câţiva  ani  însă,  asalturile  de  desnaţionali- 
zare  ale  Maghiarilor  au  fost  atât  de  violente, 
încât  cu  mare  greutate  fruntaşii  români  se 
luptau  împotriva  curentului  de  exasperare  a 
poporului  din  Transilvania.  Elementul  român 
dă  îndărăt  în  Criş,  în  Maramureş  şi  în  Ti- 
mişoara. Că  azi  se  fac  declaraţii  de  solidaritate 
cu  maghiarismul,  aceasta  nu  intră  în  discuţie. 
Până  eri,  toţi  fruntaşii  români  erau  suspecţi. 
Azi,  Ungurii  învită  pe  Ardeleni  să  cânte  «Deş- 
teaptă-te  Romane»  şi  să  poarte  cocarde  trico- 
lore. Eri.  pentru  aceleaşi  fapte.  Ardelenii  ar  fi 
fost  acuzaţi  de  înaltă  trădare  şi  osândiţi  pentru 
crima  de  agitaţie  contra  ideei  de  Stat  maghiar. 

Nu  ne  mişcă  înfrăţirea  sub  arme  a  Maghiari- 
lor cu  Românii. 

Nu  cred  iarăşi  ca  Românii  de  peste  graniţe  să 
poată  rezistă  încă  multă  vreme  presiunei  ma- 
ghiare care  va  deveni  cu  atât  mai  asupritoare 
cu  cât,  ştiind  ce  o  ameninţă.  Austria  va  câtă  să 


maghiarizeze  totul  înainte  de  catastrofă.  Acea- 
sta dacă  Germania  şi  Austria  vor  fi  victorioase. 

In  rezumat:  actualul  răsbeiu  privit  numai  din 
punctul  de  vedere  al  relaţiilor  României  cu  cei 
doi  mari  vecini  ai  săi  nu-i  prezintă  nici  un  avan- 
taj în  caz  când  merge  cu  An-stria  şi  ar  fi  învingă- 
toare. In  schimb  însă,  România  şi-ar  periclita 
existenta  dacă  ar  merge  contra  Rusiei  şi  ar  fi 
învinsă. 

Despre  celelalte  ipoteze  ne  referim  la  argu- 
mentele de  mai  sus. 

Dar  în  un  răsboiu  european  e  oare  cu  putinţă 
să  ne  gândim  strict  la  relaţiile  posibile  numai 
cu  vecinii  de  peste  Prut  şi  de  peste  Carpaţi? 

Să  discutăm  relaţiile  de  forţe  între  statele  be- 
ligerante şi  urmările  posibile. 

* 

*  * 

Chiar  în  cazul  unei  neutralităţi  definitive,  pri- 
menirea hărţii  Europei  şi  stabilirea  de  noui  re- 
laţii internaţionale  vor  avea  asupra  Regatului 
român  o  înrîurire  covârşitoare.  Victoria  defini- 
tivă a  Germaniei  va  costa  milioane  de  vieţi  ome- 
neşti, miliarde  de  franci,  ruina  tuturor,  inclusiv  a 
Germaniei  şi  poate  ani  îndelungaţi. 

In  adevăr.  Francia,  chiar  comprimată  de  for- 
ţele germane,  poate  aşteptă  efectul  blocusului 
englez,  al  mersului  milioanelor  de  Ruşi  şi  al  unor 
intervenţiuni  neaşteptate  dar  posibile  din  cauza 

unei  preparări  diplomatice  deplorabile  a  răsbo- 
iului  din  partea  Germaniei.  Neutrii  cu  încetul  vor 
fi  foarte  jenaţi  de  continuarea  unui  răsboiu  pro- 
vocat de  Austria  şi  hotărlt  dela  Berlin.  O  pre- 
lungire a  conflictului  .poate  stânjem  Stateîe- 
Urrite.  Fn  fine,  se  pot  produce  eventualităţi  dis- 
plăcute. Căci,  lucru  demn  de  subliniat,  grupul 
german  are  împotriva  lui  toată  opinia  publică 
europeană. 

Germania,  ruinată  prin  sforţările  militare,  va 
avea  de  suferit  şi  efectul  flotei  engleze.  N'ar  fi 
de  mirat  ca  în  caz  de  foamete  să  se  producă  o 
mişcare  populară. 

Nu  pot  dovedi  acestea  mai  bine  decât  repro- 
ducând acî  interviewul,  în  care  e  şi  convorbirea 
ce  am  avut  la  Paris  cu  d-1  G.  Clemenceau,  fost 
Preşedinte  al  consiliului  de  miniştri 

—  Am  convingerea  că  până  la  urmă  din  acest 
cumplit  răsboiu  învingătoare  va  fi  Tripla  înţele- 
gere. Credinţa  mea  nu  e  înrâurită  de  simpatii 
personale  sau  de  raţiuni  de  idealism  democra- 
tic nici  chiar  de  apriga  dorinţă  de  a  vedea  în- 
făptuită iRomânia  mare.  Evidenţa  forţelor  în 
sine  constante,  în  afară  de  succesele  momente- 
lor trecătoare,  mă  îndrituesc  să  cred  greşită  so- 
coteala Germaniei  şi  a  Austro-Ungariei. 

In  primul  rând,  m'a  impresionat  chipul  detes- 
tabil în  care  acest  răsboiu  a  fost  pregătit  diplo- 
maticeşte  de  către  Germania,  care  şi-a  înstrăi- 


i)  tFacIa>  din  19  August  1914. 


nai  simpatiile  opiniei  publice,  şi  a  făcut  din  Bel- 
gia un  duşman  şi  din  Italia  care  făcea  parte  din 
Tripla  Alianţă  o  tară  neutră. 

Nu  mai  vorbesc  de  greşelile  celor  dela  Viena 
şi  dela  Buda-Pesta.  cari  cu  o  nedibăcie  greoaie 
au  pierdut  terenul  in  România, 

Bruscarea  popoarelor,  graniţelor  şi  a  împre- 
jurărilor pare  a  fi  fost  singura  preocupare  a 
Germanilor.  In  asemenea  condiţii  evident  că  ne- 
prevederile  pot  ocupa  un  loc  mare. 

La  Berlin  s'a  crezut  că  problema  irlandeză 
va  împiedica  Anglia  dela  acţiune,  după  cum  în 
fond  nici  nu  s'a  crezut  că  Anglia  ar  intră  hotă- 
rîtă  in  răsboiu.  S'a  escontat  revoluţia  socială  în 
Petersburg  şi  răsboiul  a  fost  declarat  în  toiul 
unei  greve  ruseşti  formidabile.  Greva  a  încetat. 
De  asemenea,  în  afară  de  credinţa  că  Francia  eră 
cu  totul  nepregătită,  deci  uşor  de  surprins,  dar 
Germanii  au  nădăjduit  un  răsboiu  civil  provocat 
prin  declaraţia  mobilizărei  şi  apoi  prin  asasina- 
rea lui  Jaures.  Francia  îşi  mărise  trupele  de  aco- 
perire din  cauza  ciudatelor  manevre  germane, 
iar  poporul  în  întregul  lui  preferă  să  fie  orice, 
decât  supus  caporalismului  prusac.  Am  trăit  cli- 
pe de  neînchipuită  îngrijorare  până  la  înmormân- 
tarea marelui  Jean  Jaures.  In  adevăr,  în  orele 
de  durere  şi  de  zăpăcire  s'a  şoptit  răzbunarea 
morţei  vestitului  tribun.  Dar  imediat  muncito- 
rimea a  înţeles  gravitatea  situaţiei.  La  Cameră, 
după  celebrul  discurs  al  d-lui  Viviani,  Dreapta  a 
strigat  «Vive  la  Republique!»,  apoi  uriaşa  mul- 
ţime sguduită  a  văzut  pe  d-na  Jaures  dând  bra- 


tul  Preşedintelui  Consiliului,  care  păşea  în  urma 
carului  funebru.  încunjurat  de  tot  ce  Francia  a- 
veâ  mai  de  seamă,  fără  osebire  de  culoare  po- 
litică. O  crimă  şi  o  invazie  —  altă  crimă  —  au 
închegat  în  o  clipă  toată  suflarea  franceză.  Tot 
astfel,  statul  major  german  anunţase  o  trecere 
prin  Belgia  şi  apoi  spărtura  Franciei  peste  opt 
zile.  Belgia  e  încă  cimitirul  armatelor  beligerante 
iar  poporul  belgian  şi  regele  lui  s'au  arătat  la- 
mei ca  demni  de  respectul  tuturor,  prin  vitejia 
lor  cetăţenească. 

Cu  rizicul  să  fie  striviţi,  ei  luptă  pentru  Onoa- 
re. Nu  ştiu,  dacă  sunt  înţeles  de  toţi. 

Aşa  dar  nici  una  din  acele  prevederi  pedante 
ale  Statului  major  german  «bune  pentru  Orient» 
nu  s'au  adeverit  până  azi. 

—  Dar  ofensiva  franceză  a  fost  zădărnicită? 

—  Foarte  adevărat.  Dar  care  era  rostul  ei  ? 
Să  tie  trupele  germane  cât  mai  departe  de  gra- 
niţele franceze  şi  să  moaie  ofensiva  unui  duş- 
man încrezător  în  sine,  cum  şi  probabil  ca  să 
câştige  timp  în  vederea  debarcărei  trupelor  en- 
gleze şi  în  aşteptarea  ofensivei  ruseşti.  S'ar  pă- 
rea că  trupele  engleze  au  debarcat  cu  întârziere. 
Dar  fapt  e  că  în  prezent  Germanii  n'au  forte 
mari  pe  terftoriul  republicei  pe  când  armate  pu- 
ternice ruseşti  au  năvălit  în  imperiul  german, 
grăbindu-se  să  deâ  lupte  pe  Vistula  şi  pe  Oder, 
ca  apoi  să  alerge  spre  Berlin. 

—  Dar  dacă  până  atunci  Germanii  ar  fi  aproa- 
pe de  Paris  ? 

—  Nu  cred.  Dar  admiţând  această  ipoteză,  îţi 

voiu  reproduce  convorbirea  avută  cu  d-1  Cle- 
menceau,  fost  Preşedinte  al  consiliului  de  mi- 
niştri. 

In  rezumat,  ilustrul  bărbat  politic  francez 
nii-a  afirmat  următoarele: 

—  «Că  vom  avea  înfrângeri,  e  probabil.  Sun- 
tem unul  contra  doi.  Prin  presă  poporul  francez 
e  prevenit  că  va  avea  de  răbdat  ciocniri  îngro- 
zitoare. 

El  e  pregătit  şi  pentru  restrişte.  Dar  îţi  pot 
afirmă  un  lucru.  Până  la  urmă,  auzi  bine.  până 
la  urmă,  chiar  dacă  Germanii  ar  fi  stăpânii  Pa- 
risului, Francia  nu  va  fi,  nici  învinsă,  nici  sdro- 
bită. 

Am  luat  toate  măsurile  ca  în  caz  de  înfrângere 
a  armatelor  noastre,  ele  să  găsească  în  cutare 
sau  cutare  provincii  totul  preparat:  rezerve  de 
oameni,  munitiuni,  echipament,  material  de  răs- 
boiu,  ca  lupta  să  înceapă  din  nou,  şi  iar  din  nou, 
până  ce  toată  Europa  se  va  desmeticî  şi  mai  a- 
les  până  ce  armatele  ruseşti  vor  fi  la  Berlin, 

Ele  vor  intră  în  Berlin  şi  calculul  statului  ma- 
jor prusian  ca,  după  ce  ne  vor  bate,  să  se  întoar- 
că împotriva  Ruşilor,  sunt  închipuiri». 

Vorbele  d-lui  Clemenceau  au  fost  urmate  de 
acte.  Presa  franceză  a  pregătit  în  adevăr  opinia 
publică  şi  monarhişti,  republicani,  sindicalişti, 
socialişti,  anarhişti,  ori  jemenfoutişti,  toţi,  abso- 
lut toţi,  sunt  hotărîţi  să  lupte  pentru  civilizaţia 
tării  lor,  fără  descurajare  şi  fără  aiurări.  O  do- 
vadă. Ultima  formă  a  ministerului:  d-nii  Ribot, 
Delcasse,  Briand  şi   Millerand  reprezintă  şi 

dreapta  şi  moderaţii.  Dela  Viviani  Ia  Sembat,  şi 
mai  ales  la  amicul  meu  Jules  Guesde,  ai  toată 
scara  radical-socialistă.  Nu  va  fi  răsboiu  civil  în 
Francia,  chiar  dacă  Germanii  vor  intră  în  Paris. 

Şi  fără  revoluţie,  Francia  poate  aştepta  cu  în- 
credere debarcarea  trupelor  coloniale  anglo- 
franceze,  cum  şi  acţiunea  de  decongestionare  a 
armatelor  ruseşti. 

—  Totuşi,  Francia  poate  fi  bătută. 

—  Se  poate,  dar  pricepe-mă  d-Ie,  că  nu  acea- 
sta are  însemnătate  politiceşte,  ci  rostul  din  urmă 
al  actiunei  răsboinice  a  Triplei  înţelegeri.  Dacă 
Francia  va  fi  bătută  şi  dacă  Anglia  şi  Rusia 
sunt  învingătoare,  Germania  nu  e  bătuta,  e  în- 
vinsă. Răsboiul  nu  se  dă  între  Francia  şi  Ger- 
mania, ci  între  două  grupări  politice,  Tripla  în- 
ţelegere şi  Dubla  înţelegere,  deoarece  nu  mai 
poate  fi  vorba  de  Tripla  Alianţă. 

Pentru  motivele  de  mai  sus,  cred  că  isbânda 
finală  va  fi  a  Triplei  înţelegeri. 

Căt  despre  puterea  fie  şi  de  rezistenţă  a  Fran- 
ciei,  socot  că  ea  nu  are  nevoe  de  demonstraţii". 

Totuş,  să  presupunem  că  Berlinul  va  dicta  în 
Europa.  Despre  vre-un  echilibru  nici  nu  mai 
poate  fi  vorba.  Statele  mari,  şi  mai  ales  cele 
mici,  inclusiv  România,  mărită  chiar  prin  Ba- 
sarabia, vor  fi  supuse  grupului  germano-ma- 
ghiar.  Aceasta  nu  poate  fi  nici  de  departe  idea- 
lul nostru  naţional.  In  caz  de  victorie  a  Triplei 
înţelegeri,  admiţând  chiar  primejdia  Pansla- 
vistă,  va  există  un' echilibru,  cu  atât  mai  activ» 

cu  cât  numărul  Statelor  cari  îl  compun  fiind 
mai  mare,  interesele  lor  pot  fi  mai  contrarii  şi 
mai  puţin  permanente. 

Mi  se  va  obiecta:  odată  Rusia  învingătoare, 
nu  va  fi  Putere  în  lume  care  să-i  stăvilească 
poftele  de  cucerire.  Nu  cred  ca  Rusia  de  azi  să 
aibă  aceeaş  mentalitate  ca  cea  de  sub  Ţarul 
Alexandru  I.  Să  nu  ni  se  aducă  declaraţiile  cu- 
tăror  personagii,  nici  articole.  Curentul  Pan- 
slavist  există  şi  are  înrâurire.  Dar  e  înfrânat  de 
mulţi  bărbaţi  politici  ca  d.  Sassonov.  Dar.  în 
fine,  să  admitem  marea  lui  putere.  Rusia  nu  e 
invulnerabilă  pentru  raţiunea  că  puterea  ei  e  mai 
ales  potenţială.  Forma  capitalistă  a  Statului  nu 
e  de  sine  stătătoare.  'Dacă  Rusia  ar  avea  după 
râsbomî  actual  o  atitudine  duşmănoasă  faţă  de 
aliatele  sale,  cu  toate  uriaşele  sale  rezerve  ome- 
neşti, ea  va  fi  neputincioasă.  Forţa  armatelor 
ruseşti  stă  în  lada  de  fier  a  finanţei  franceze, 
după  cum  acolo  e  motorul  său  industrial,  după 
cum  în  fine  exportul  şi  importul  imperiului  sunt 
la  discreţia  amiralităţei  engleze.  Dar,  oricum, 
pentru  oricare  Stat,  vieaţa  va  fi  mai  uşoară 
între  Anglia,  Francia,  Rusia  şi  poate  Italia,  decât 
între  Germania  şi  Ungaria. 
^  Noi  ne-am  păstrat  existenţa,  din  cauza  rivali- 
tăţilor puterilor  europene,  a  căror  rezultantă  eră 
un  echilibru.  Ca  şi  Anglia,  noi  trebue  să  provo- 
căm unul  şi  egemonia  germană  e  negaţiunea 
echilibrului  ocrotitor  al  Statelor  de  mâna  a  doua. 
Aşa  dar.  ca  putere  europeană,  nu  putem  dori 

victoria  germano-maghiară.  Atunci  care  ar  fi 
atitudinea  noastră  în  acest  conflict  ? 

* 

*  * 

De  dorit  ar  fi  fost  să  nu  se  stârnească  aseme- 
nea discuţie.  Dar  nu  putem  tăcea,  lăsând  publi- 
cul sub  impresia  articolelor,  foarte  interesante, 
de  altfel,  ale  d-Iui  C.  Stere,  publicate  în  marele 
ziar  al  opiniei  noastre  publice  «Universul». 

Dacă  Austria  ar  fi  sigură  că  noi  nu  putem 
merge  decât  cu  dânsa,  orice  tratative  ale  guver- 
nului român  ar  fi  zădărnicite  prin  însăşi  această 
siguranţă. 

Dacă,  din  contra,  Rusia  ar  avea  convingerea 
că  vrând  nevrând  vom  luptă  alături  de  ea,  evi- 
dent iarăşi  că  eventualele  sforţări  pentru  retro- 
cedarea Basarabiei  n'ar  fi  luate  în  consideraţie 
de  către  guvernul  rus. 

Astfel  dar.  pentru  moment,  o  expectativă  ar- 
mată ni  se  pare  indispensabilă. 

Nu  ne-am  putea  schimba  atitudinea  decât  în 
anumite  condiţiuni  exprimate  acî  ca  simple  pă- 
reri personale  de  un  simplu  cetăţean  român,  deci 
fără  altă  valoare  decât  sinceritatea  lor. 

Ca  să  mergem  alături  de  Ruşi  sar  cădea: 

1)  Ca  Rusia  să  repare  de  bună  voe  greţala 
dela  1878.  Acest  gest  ar  fi  cel  mai  sdrobitor  ar- 
gument împotriva  celor  cari  o  acuză  că  voeşte 

să  calce  peste  noi,  spre  a  ajunge  Ia  Constanti- 
nopole 

2)  Italia,  in  conditiuni  cari  nu  ne  privesc,  să 
se  declare  de  partea  Triplei  înţelegeri. 

(Despre  o  atitudine  duşmănoasă  a  Bulgariei 
nu  vom  vorbi,  căci  în  atare  împrejurare  Bulga- 
ria ar  avea  destul  de  pierdut  şi  nimic  de  câşti- 
gat). 

In  caz  când  aceste  două  eventualităţi  s'ar  rea- 
liză şi  totuşi  pentru  consideraţiuni  inexplica- 
bile am  rămâne  neutri,  ca  mulţi  neutri,  vom 
scăpa  cea  mai  bună  ocazie  de  întregire  etnică 
şi  teritorială. 

Rămâne  de  văzut  însă  dacă  opinia  publică  ro- 
mână va  îngădui  neutralitatea  în  împrejurările 
mai  sus  arătate. 

Altfel,  putem  stâ  neutri,  deşi  mecaniceşte  a  se 
abţine  e  încă  un  chip  de  a  ajuta  pe  cel  mai  tare. 
Neutrii  nu  vor  scapă  de  efectele  politice  şi  eco- 
nomice ale  conflictului,  ci  numai  de  cele  mili- 
tare. 

Dacă  se  poate  concepe  ca  un  guvern  autocra- 
tic să  poată  sfida  sentimentul  opiniei  publice, 
în  o  ţară  de  democraţie  ca  România,  şi  când 
mai  eri  eră  să  dăm  ţărănimei  certificatul  de  ma- 
turitate politică  şi  naţională  —  dreptul  de  vot  — 


1)  Părerea  noastră  e  că  Turcii  fac  tot  ce  e  posibil  ca 
să  fie  definitiv  isgoniţi  din  Europa.  Credem   că  Angli 
va  face  din  capitala  Turciei  un  port  liber  cu  adminis- 
traţie  internalională  sau  engleză. 

nii e  cu  putinţă  ca  un  guvern  liberal  să  meargă 
împotriva  opiniei  noastre  publice. 

Alături  de  Unguri  e  o  imposibilitate  naţională. 

*  * 

înainte  de  sfârşit,  vom  răspunde  celor  cari  ne 
vorbesc  de  reacţionarismul  rusesc. 

El  există.  iDar  oare  ca  înrâurire  asupra  su- 
fletului european,  militarismul  german  nu  e  un 
reacţionarism  şi  mai  primejdios  ? 

Şi  apoi  nu  e  ciudat  ca  noi,  în  materie  de  libe- 
ralism, să  ne  arătăm  mai  susceptibili  şi  mai  li- 
berali decât  Francezii  şi  Englezii  ? 

* 

4:  * 

în  afară  de  ce  datorim  Franciei,  ca  naţiune 
şi  cultură,  nu  putem  uita  că  în  această  luptă  de 
rasă  suntem  latini  şi  că  învingerea  Franciei  e  în- 
frângerea pe  veci  a  lumei  latine. 

Ştim  că  sunt  oameni  tari,  cari  cred  că  senti- 
mentul trebue  exclus  din  politică.  Totuş,  factorul 
moral  e  o  forţă.  A  ascultă  de  cei  cari  sfătuesc 
să  ne  aruncăm  asupra  celui  învins,  oricare  ar  fi 
el,  creiază  în  această  ţară  norme  de  morală  in- 
ternaţională, cari  cu  drept  cuvânt  se  vor  plăti 
nespus  de  scump. 


Că  odată  mai  mult.  interesele  noastre  coincid 
cu  ale  Franciei,  e  adevărat.  După  ce  am  expus 
modul  nostru  de  a  vedea,  nu  putem  să  nu  dorim 
isbânda  ţărei  care  a  înfăptuit  Drepturile  Omului 
şi  ale  Naţionalităţilor. 

C.  lonescu,  Câmpineanu.  9. 


